SA-vrou vas oor dwelms in stootwaentjieŉ Suid-Afrikaanse vrou is by die Lilongwe Internasionale Lughawe in Malawi in hegtenis geneem nadat sy glo probeer het om vier kilogram kokaïne in ŉ baba stootwaentjie te smokkel. Die Saturday Star berig dat Patience Monkei-Khame (33) by die lughawe deursoek is nadat owerhede opgemerk het dat daar nie ŉ baba was in die stootwaentjie nie. ŉ Polisiewoordvoerder in Malawi, Peter Botha, sê Monkei-Khame het in die land aangekom van Brasilië en was onderweg na OR Tambo Internasionale Lughawe. Hy sê sy het skuld beken en gesê ŉ bende het haar R30 000 aangebied om die dwelms na Suid-Afrika te smokkel. Verlede maand is nog ŉ Suid-Afrikaner, Nolubabalo Nobanda, by ŉ lughawe in Bangkok in hegtenis geneem nadat daar kokaïne in haar hare gevind is. Janice Linden is verlede jaar terggestel in China vir dwelmssmokkelary.